cometadata/datacite-titles-descriptions-related-identifiers huggingface dataset:
DOI: 10.14457/lru.res.2022.151
title: คุณภาพชีวิตผู้สูงอายุตำบลโพธิ์ศรีสำราญ อำเภอโนนสะอาด จังหวัดอุดรธานี

description: งานวิจัยเรื่องคุณภาพชีวิตผู้สูงอายุมีวัตถุประสงค์ ศึกษาคุณภาพชีวิตของผู้สูงอายุที่เข้ารับการศึกษาในโรงเรียนผู้สูงอายุกับผู้สูงอายุที่ ไม่ได้เข้ารับการศึกษาในโรงเรียนผู้สูงอายุ และเปรียบเทียบคุณภาพชีวิตและพฤติกรรมส่งเสริมสุขภาพของผู้สูงอายุที่เข้ารับการศึกษาในโรงเรียนผู้สูงอายุตำบลโพธิ์ศรีสำราญ อำเภอโนนสะอาด จังหวัดอุดรธานี จากการศึกษาคุณภาพชีวิตของผู้สูงอายุในตำบลโพธิ์ศรีสำราญ อำเภอโนนสะอาด จังหวัดอุดรธานี พบว่า ผู้สูงอายุทั้งสองกลุ่มมีคุณภาพชีวิตโดยรวมอยู่ในระดับค่อนข้างดี โดยผู้สูงอายุทั้งสองกลุ่มมีระดับคุณภาพชีวิตแตกต่างกันอย่างมีนัยสำคัญทางสถิติ ที่ระดับ 0.05 โดยผู้สูงอายุที่เข้าร่วมกิจกรรมในโรงเรียนผู้สูงอายุมีคุณภาพชีวิตที่ดีกว่าผู้สูงอายุที่ไม่เข้าร่วมกิจกรรมในโรงเรียนผู้สูงอายุ ทั้งในด้านร่างกาย ด้านจิตใจ และด้านความสัมพันธ์ทางสังคม ผลการศึกษาพบว่า ระดับคุณภาพชีวิตของผู้สูงอายุมีความสัมพันธ์ไปในทิศทางเดียวกันกับการเข้าร่วมกิจกรรมภายในชุมชน ทั้งนี้เพราะการเข้าร่วมกิจกรรมภายในชุมชนจะช่วยให้สภาพจิตใจของผู้สูงอายุดีขึ้นและทำให้ผู้สูงอายุรู้สึกว่าตนเองมีคุณค่า มีความรู้สึกว่าตนเองไม่โดดเดี่ยว และเมื่อพิจารณาคุณภาพชีวิตรายด้านพบว่าคุณภาพชีวิตคือด้านร่างกาย ด้านจิตใจ ด้านความสัมพันธ์ทางสังคมของผู้สูงอายุและด้านสิ่งแวดล้อมของผู้สูงอายุ มีคุณภาพชีวิตอยู่ในระดับสูง โดยค่าเฉลี่ยโดยรวมทุกด้านอยู่ที่ 3.18 ด้านที่มีค่าเฉลี่ยสูงสุดคือด้านความสัมพันธ์ทางสังคม ค่าเฉลี่ย 3.24 ดังนั้นจึงเป็นปัจจัยที่ช่วยให้คุณภาพชีวิตของผู้สูงอายุดีขึ้น นอกจากนี้จากการศึกษาปัจจัยที่มีอิทธิพลกับระดับคุณภาพชีวิตของผู้สูงอายุในโรงเรียนผู้สูงอายุ ตำบลโพธิ์ศรีสำราญ อำเภอโนนสะอาด จังหวัดอุดรธานี ผลการศึกษาพบว่า คุณภาพชีวิตผู้สูงอายุโดยรวมมีคุณภาพชีวิตในระดับสูงเนื่องจากปัจจัยการเข้าโรงเรียนผู้สูงอายุ
DOI: 10.14457/lru.res.2022.152
title: บทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร

description: การวิจัยในครั้งนี้มีวัตถุประสงค์ เพื่อศึกษา 1) ระดับบทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร 2) เพื่อเปรียบเทียบบทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร จำแนกตาม สมณศักดิ์ อายุ ระยะเวลาอุปสมบท วุฒิการศึกษาทางโลก วุฒิการศึกษาทางธรรม วุฒิการศึกษาทางเปรียญธรรม 3) เพื่อศึกษาข้อเสนอแนะเกี่ยวกับบทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร ซึ่งผู้วิจัยได้ใช้รูปแบบการวิจัยแบบผสมผสาน ระหว่างการวิจัยเชิงคุณภาพ โดยการเก็บข้อมูลวิจัยจากการสัมภาษณ์เชิงลึกกับเจ้าคณะผู้ปกครองคณะสงฆ์อำเภอเมือง จังหวัดยโสธร และผู้รู้ ผู้เชี่ยวชาญ จำนวน 10 รูป/คน และการวิจัยเชิงปริมาณ กลุ่มตัวอย่าง ได้แก่ พระภิกษุ ในเขตปกครองคณะสงฆ์อำเภอเมือง จังหวัดยโสธร สังกัดคณะสงฆ์มหานิกาย จำนวน 213 รูป โดยการกำหนดขนาดโดยใช้สูตร ทาโร่ ยามาเน่ ในการเลือกตัวอย่างแบบแบ่งชั้นและการสุ่มแบบง่าย เครื่องมือที่ใช้ในการวิจัย ได้แก่ แบบสอบถาม สถิติที่ใช้ในการวิเคราะห์ข้อมูล ได้แก่ ร้อยละ ค่าเฉลี่ย ความถี่ ส่วนเบี่ยงเบนมาตรฐาน ใช้สถิติ t test และ One - way ANOVA ผลการวิจัย พบว่า 1) ระดับบทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร พบว่า โดยรวมอยู่ในระดับมาก 2) การเปรียบเทียบบทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร จำแนกตาม สมณศักดิ์ อายุ ระยะเวลาอุปสมบท วุฒิการศึกษาทางโลก วุฒิการศึกษาทางธรรม วุฒิการศึกษาทางเปรียญธรรม โดยรวมไม่แตกต่างกัน 3) ข้อเสนอแนะเกี่ยวกับบทบาทของพระสังฆาธิการระดับเจ้าอาวาสต่อการบริหารวัด ในเขตปกครองคณะสงฆ์อำเภอเมือง จังหวัดยโสธร ได้แก่ ควรสร้างการมีส่วนร่วมในการวางแผนและจัดลำดับความสำคัญในการทำงาน และมอบหมายให้ตรงกับความสามารถของบุคคลที่นำไปนำไปปฏิบัติ ควรจัดรูปแบบคณะกรรมการ การบริหารงานด้านการจัดวัดและได้รับการพิจารณาจากผู้เกี่ยวข้องกับงานคณะสงฆ์ ควรปฏิบัติตนเป็นแบบอย่างที่ดี คอยชี้แนะ ส่งเสริมพระสงฆ์ มีการกำหนดนโยบายและมอบหมายงาน โดยเอาใจใส่ดูแลและติดตามประเมินผล
DOI: 10.14457/lru.res.2022.153
title: บทบาทของสตรีกับการปกครองท้องถิ่นในตำบลเพชรละคร อำเภอหนองไผ่ จังหวัดเพชรบูรณ์

description: การศึกษาวิจัยครั้งนี้ มีวัตถุประสงค์ คือ 1) เพื่อศึกษาบทบาทของสตรีกับการปกครองท้องถิ่นในตำบลเพชรละคร 2) เพื่อศึกษาปัญหาและอุปสรรคเกี่ยวกับบทบาทของสตรีกับการปกครองท้องถิ่นในตำบลเพชรละคร 3) เพื่อศึกษาแนวทางการแก้ไขปัญหาและอุปสรรคเกี่ยวกับบทบาทของสตรีกับการปกครองท้องถิ่นในตำบลเพชรละคร เป็นงานวิจัยเชิงปริมาณ และงานวิจัยเชิงคุณภาพ ประชากรงานวิจัยเชิงปริมาณใช้การสุ่มตัวอย่างแบบเจาะจง เก็บข้อมูลจากคณะกรรมการพัฒนาสตรีตำบลเพชรละคร จำนวน 210 คน ประชากรงานวิจัยเชิงคุณภาพใช้การสุ่มตัวอย่างแบบเจาะจง เก็บข้อมูลประธานคณะกรรมการพัฒนาสตรีในตำบลเพชรละคร จำนวน 14 คน และนักสิทธิมนุษยชน 1 คน เครื่องมือที่ใช้ในการวิจัยเชิงปริมาณ คือ แบบสอบถาม วิเคราะห์ข้อมูลด้วยค่าความถี่ ค่าร้อยละ ค่าเฉลี่ย ค่าเบี่ยงเบนมาตรฐาน เครื่องมือที่ใช้ในการวิจัยเชิงคุณภาพ เป็นแบบสัมภาษณ์ร่วมกับการบันทึกภาคสนาม และการสังเกต ผลการวิจัยพบว่า 1) ภาพรวมพบว่า บทบาทของสตรีกับการปกครองท้องถิ่นในตำบลเพชรละคร อยู่ในระดับมีบทบาทมากที่สุด 2) ปัญหาและอุปสรรคของบทบาทของสตรีกับการปกครองท้องถิ่นในตำบลเพชรละคร อยู่ในระดับน้อย และ 3) แนวทางการแก้ไขปัญหาและอุปสรรคของบทบาทของสตรีกับการปกครองท้องถิ่นในตำบลเพชรละคร ได้แก่ การส่งเสริมให้สตรีมีส่วนร่วมในกระบวนการตัดสินใจ การเป็นผู้นำ โดยเฉพาะการพัฒนาและการเมือง การส่งเสริมให้สตรีมีรายได้อย่างเพียงพอต่อดำรงชีพ
DOI: 10.14457/lru.res.2022.154
title: ปัจจัยที่มีผลต่อการสั่งซื้อและต่อสัญญาการใช้บริการเครื่องถ่ายเอกสาร Fujifilm บริษัท ฟูจิฟิล์ม บิสซิเนส อินโนเวชั่น (ประเทศไทย) จำกัด

description: การวิจัยในครั้งนี้ มีวัตถุประสงค์ 1) เพื่อศึกษาความพึงพอใจของลูกค้าที่ใช้บริการเครื่องถ่ายเอกสาร Fujifilm 2) เพื่อศึกษาปัจจัยส่วนประสมทางการตลาดบริการที่ส่งผลต่อการตัดสินใจซื้อและใช้บริการเครื่องถ่ายเอกสารFujifilm 3) เพื่อวางแผนการตลาดด้านการบริการให้กับธุรกิจบริษัท ฟูจิฟิล์ม บิสซิเนส อินโนเวชั่น(ประเทศไทย) จำกัด มียอดขายเพิ่มสูงขึ้น ประชากรที่ใช้ศึกษา ได้แก่ กลุ่มลูกค้าที่ใช้บริการกับทางบริษัท ฟูจิฟิล์ม บิสซิเนส อินโนเวชั่น (ประเทศไทย) จำกัด ทั้งกลุ่มลูกค้าองค์กรหน่วยงานภาครัฐและเอกชน ไปจนถึงกลุ่มธุรกิจรายย่อย เช่น โรงพิมพ์ ในพื้นที่กรุงเทพฯและปริมณฑล จำนวน 400 ราย แบ่งตามลักษณะประชากรศาสตร์ โดยใช้วิธีการสุ่มตัวอย่างเฉพาะเจาะจง (Purposive Sampling) โดยมีหลักเกณฑ์ดังนี้ 1) กลุ่มลูกค้าที่ใช้บริการและเช่าซื้อเครื่องถ่ายเอกสารของ Fujifilm กลุ่มบริษัทเอกชนและหน่วยธุรกิจขนาดเล็กในกรุงเทพฯและปริมณฑล 2) อายุบริษัท 1 ปีขึ้นไป 3) จำนวนพนักงาน 4) ผู้มีอำนาจในการตัดสินใจเช่าซื้อวัสดุสำนักงาน 5.อายุสัญญาการใช้บริการกับทาง Fujifilm มากกว่า 1 ปี เครื่องมือที่ใช้ในการศึกษาวิจัย ได้แก่ แบบสอบถาม สถิติที่ใช้ในการวิเคราะห์ได้แก่ ได้แก่ ค่าความถี่ ค่าร้อยละ ค่าเฉลี่ย และส่วนเบี่ยงเบนมาตรฐาน ทดสอบสมมติฐานด้วยสถิติ t-test การวิเคราะห์ความแปรปรวนทางเดียว (One Way ANOVA) และ Multiple Regression ผลการศึกษาพบว่า ผู้มีอำนาจในการตัดสินใจซื้อและต่อสัญญาการใช้บริการในตำแหน่งที่ต่างกันส่งผลต่อการตัดสินใจต่อสัญญาบริการไม่ต่างกัน ปัจจัยที่มีผลต่อการตัดสินใจซื้อและต่อสัญญาใช้บริการในภาพรวมและรายด้านมีผลต่อการตัดสินใจอยู่ในระดับมากโดยด้านที่มีค่าเฉลี่ยสูงสุด ได้แก่ ด้านพนักงานที่ให้บริการ รองลงมาคือด้านการส่งเสริมการตลาด ด้านราคา ด้านผลิตภัณฑ์ ด้านการสร้างและนำเสนอสภาพแวดล้อมการบริการ และด้านกระบวนการบริการ
DOI: 10.14457/lru.res.2022.155
title: ปัจจัยที่มีผลต่อคุณภาพชีวิตของผู้สูงอายุในเขตองค์การบริหารส่วนตำบลดงครั่งใหญ่ อำเภอเกษตรวิสัย จังหวัดร้อยเอ็ด

description: การศึกษาวิจัยครั้งนี้เป็นการวิจัยเชิงสำรวจ มีวัตถุประสงค์ 1) เพื่อศึกษาระดับคุณภาพชีวิตของผู้สูงอายุในเขตองค์การบริหารส่วนตำบลดงครั่งใหญ่ 2) เพื่อปัจจัยที่มีผลต่อคุณภาพชีวิตของผู้สูงอายุในเขตองค์การบริหารส่วนตำบลดงครั่งใหญ่ และ 3) เพื่อศึกษาข้อเสนอแนะเกี่ยวกับการพัฒนาคุณภาพชีวิตของผู้สูงอายุในเขตองค์การบริหารส่วนตำบลดงครั่งใหญ่ กลุ่มตัวอย่าง คือ ผู้สูงอายุ จำนวน 276 คน โดยการใช้สูตรของ ทาโร ยามาเน่ และใช้วิธีการสุ่มตัวอย่างแบบง่าย เครื่องมือที่ใช้เก็บรวบรวมข้อมูลใช้แบบสอบถาม สถิติที่ใช้ในการวิเคราะห์ข้อมูล ได้แก่ 1) สถิติเชิงพรรณนา คือ ค่าร้อยละ ค่าเฉลี่ย ความถี่ ส่วนเบี่ยงเบนมาตรฐาน 2) สถิติเชิงวิเคราะห์ คือ วิเคราะห์พหุคูณถดถอยเชิงเส้น ผลการวิจัยพบว่า 1) ข้อมูลทั่วไปประกอบด้วย ด้านเพศ พบว่า ส่วนใหญ่เป็นเพศหญิง จำนวน 174 คน คิดเป็นร้อยละ 63 และเพศชาย จำนวน 102 คน คิดเป็นร้อยละ 37 ด้านอายุ พบว่า ส่วนใหญ่มีอายุ อายุระหว่าง 60 - 69 ปี จำนวน 198 คน คิดเป็นร้อยละ 71.7 รองลงมาอายุระหว่าง 70 - 79 ปี จำนวน 66 คน คิดเป็นร้อยละ 23.9 และอายุ 80 ปีขึ้นไป จำนวน 12 คน คิดเป็นร้อยละ 4.3 ด้านระดับการศึกษา พบว่า ส่วนใหญ่มีการศึกษาประถมศึกษา จำนวน 145 คน คิดเป็นร้อยละ 52.5 รองลงมามัธยมศึกษา จำนวน 98 คน คิดเป็นร้อยละ 35.5 ปริญญาตรี จำนวน 26 คน คิดเป็นร้อยละ 9.4 สูงกว่าปริญญาตรี จำนวน 7 คน คิดเป็นร้อยละ 2.5 2) คุณภาพชีวิตของผู้สูงอายุในเขตองค์การบริหารส่วนตำบลดงครั่งใหญ่ โดยรวมอยู่ในระดับมาก 3) ปัจจัยที่มีผลต่อคุณภาพชีวิตของผู้สูงอายุในเขตองค์การบริหารส่วนตำบลดงครั่งใหญ่ ได้แก่ ปัจจัยด้านการส่งเสริมจากองค์กรปกครองท้องถิ่น (Beta = 638) ปัจจัยการมีส่วนร่วมของชุมชน (Beta = .193) ปัจจัยเครือข่ายทางสังคมที่เข้มแข็ง (Beta = .092) โดยสามารถร่วมกันทำนายได้ ร้อยละ 57.70 อย่างมีนัยสำคัญทางสถิติที่ระดับ .05 และ 4) ข้อเสนอแนะ ได้แก่ ควรมีนโยบายจัดกิจกรรมให้ผู้สูงอายุได้ผ่อนคลาย พบปะ ทำกิจกรรมต่างๆ ควรจัดอบรมการให้ความรู้เรื่องจัดการสิ่งแวดล้อมแก่ผู้สูงอายุ ควรจัดกิจกรรมให้ผู้สูงอายุได้แลกเปลี่ยนแนวคิด ควรจัดตั้งกลุ่มเพื่อพัฒนาด้านจิตใจของผู้สูงอายุ ควรให้ความรู้ด้านการบริโภคอาหารที่มีประโยชน์ องค์กรปกครองส่วนท้องถิ่นควรจัดกิจกรรมส่งเสริมการหารายได้สร้างอาชีพให้ผู้สูงอายุตามความเหมาะสม
DOI: 10.14457/lru.res.2022.156
title: ปัจจัยที่มีอิทธิพลต่อการจัดการขยะมูลฝอยครัวเรือนในพื้นที่ตำบลยอดแกง อำเภอนามน จังหวัดจังหวัดกาฬสินธุ์

description: การศึกษาวิจัยครั้งนี้มีวัตถุประสงค์ 1) เพื่อศึกษาระดับการจัดการขยะมูลฝอยครัวเรือนในพื้นที่ตำบลยอดแกง อำเภอนามน จังหวัดจังหวัดกาฬสินธุ์ 2) เพื่อปัจจัยที่มีอิทธิพลต่อการจัดการขยะมูลฝอยครัวเรือนในพื้นที่ตำบลยอดแกง อำเภอนามน จังหวัดจังหวัดกาฬสินธุ์ และ 3) เพื่อศึกษาข้อเสนอแนะเกี่ยวกับปัจจัยที่มีอิทธิพลต่อการจัดการขยะมูลฝอยครัวเรือนในพื้นที่ตำบลยอดแกง อำเภอนามน จังหวัดจังหวัดกาฬสินธุ์ กลุ่มตัวอย่าง คือ ประชาชนผู้มีสิทธิ์เลือกตั้ง จำนวน 382 คน โดยการใช้สูตรของทาโร ยามาเน่ และใช้วิธีการสุ่มตัวอย่างแบบเจาะจง เครื่องมือที่ใช้เก็บรวบรวมข้อมูลใช้แบบสอบถาม สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ความถี่ ส่วนเบี่ยงเบนมาตรฐาน และการวิเคราะห์พหุคูณถดถอยเชิงเส้น ผลการวิจัยพบว่า 1) การจัดการขยะมูลฝอยครัวเรือนในพื้นที่ตำบลยอดแกง อำเภอนามน จังหวัดจังหวัดกาฬสินธุ์ โดยรวมอยู่ในระดับมาก 2) ปัจจัยที่มีอิทธิพลต่อการจัดการขยะมูลฝอยครัวเรือนในพื้นที่ตำบลยอดแกง อำเภอนามน จังหวัดจังหวัดกาฬสินธุ์ ได้แก่ ปัจจัยด้านการส่งเสริมจากองค์กรปกครองท้องถิ่น ปัจจัยด้านจิตสำนึกความรับผิดชอบในตัวเอง ปัจจัยด้านการมีส่วนร่วมของสมาชิกในครัวเรือน โดยสามารถร่วมกันพยากรณ์ได้ ร้อยละ 57.70 อย่างมีนัยสำคัญทางสถิติที่ระดับ .05 3) ข้อเสนอแนะเกี่ยวกับปัจจัยที่มีอิทธิพลต่อการจัดการขยะมูลฝอยครัวเรือนในพื้นที่ตำบล ยอดแกง อำเภอนามน จังหวัดจังหวัดกาฬสินธุ์ ได้แก่ ผู้นำชุมชนควรมีการประชาสัมพันธ์รณรงค์ให้คนในชุมชนมีการคัดแยกประเภทขยะก่อนนำไปทิ้ง องค์ปกครองส่วนท้องถิ่นควรประชาสัมพันธ์ให้ประชาชนรู้จัดกำจัดขยะประเภท เศษกิ่งไม้ ใบไม้ ใบหญ้า เพื่อลดภาระในการจัดเก็บ ควรซ่อมแซมเสื้อผ้า รองเท้า เบื้องต้น และประชาชนควรรู้จักเก็บรวบรวมขยะที่รีไซเคิลได้ไปจำหน่ายเพื่อสร้างรายได้
DOI: 10.14457/lru.res.2022.157
title: ปัจจัยที่ส่งผลต่อการมีส่วนร่วมของประชาชนในการป้องกันและแก้ไขปัญหายาเสพติด ในเขตอำเภอเกษตรวิสัย จังหวัดร้อยเอ็ด

description: การศึกษาวิจัยครั้งนี้ มีวัตถุประสงค์ 1) เพื่อศึกษาระดับการมีส่วนร่วมของประชาชนในการป้องกันและแก้ไขปัญหายาเสพติดในเขตอำเภอเกษตรวิสัย จังหวัดร้อยเอ็ด 2) เพื่อศึกษาปัจจัยที่ส่งผลต่อการมีส่วนร่วมของประชาชนในการป้องกันและแก้ไขปัญหายาเสพติดในเขตอำเภอเกษตรวิสัย จังหวัดร้อยเอ็ด และ3) เพื่อศึกษาข้อเสนอแนะเกี่ยวกับปัจจัยที่ส่งผลต่อการมีส่วนร่วมของประชาชนในการป้องกันและแก้ไขปัญหายาเสพติดในเขตอำเภอเกษตรวิสัย จังหวัดร้อยเอ็ด กลุ่มตัวอย่าง คือ ประชาชนที่มีอายุ 18 ปีขึ้นไปในเขตอำเภอเกษตรวิสัย จำนวน 399 คน โดยสูตรทาโร่ยามาเน่ เครื่องมือที่ใช้ในการวิจัย ได้แก่ แบบสอบถามมาตราส่วนประมาณค่า สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ความถี่ ส่วนเบี่ยงเบนมาตรฐาน และการวิเคราะห์การถดถอยพหุคูณ ผลการวิจัย พบว่า 1) ระดับการมีส่วนร่วมของประชาชนในการป้องกันและแก้ไขปัญหายาเสพติดในเขตอำเภอเกษตรวิสัย จังหวัดร้อยเอ็ด โดยรวมอยู่ในระดับมาก 2) ปัจจัยที่ส่งผลต่อการมีส่วนร่วมของประชาชนในการป้องกันและแก้ไขปัญหายาเสพติดในเขตอำเภอเกษตรวิสัย จังหวัดร้อยเอ็ด ได้แก่ ปัจจัยด้านการรับรู้ข้อมูลข่าวสาร ปัจจัยด้านผู้นำชุมชน และปัจจัยด้านเครือข่ายชุมชน สามารถร่วมกันทำนายได้ร้อยละ 62.10 และ 3) ข้อเสนอแนะเกี่ยวกับปัจจัยที่ส่งผลต่อการมีส่วนร่วมของประชาชนในการป้องกันและแก้ไขปัญหายาเสพติดในเขตอำเภอเกษตรวิสัย จังหวัดร้อยเอ็ด ดังนี้หน่วยงานที่เกี่ยวข้องควรเพิ่มการมีมวลชนสัมพันธ์กับประชาชนในท้องถิ่น สร้างการรับรู้เรื่องยาเสพติดนำไปสู่การสร้างความเชื่อใจและให้ข้อมูลแก่หน่วยงานภาครัฐ ปลูกฝังค่านิยมที่ดีให้แก่เยาวชน ส่งเสริมให้ตระหนักในโทษของยาเสพติด มีการประชุมผู้นำชุมชนร่วมกันเสนอแนะปัญหาในแต่ละชุมชน และหาทางป้องกันและแก้ไขปัญหายาเสพติดร่วมกัน ผู้นำชุมชนควรเป็นผู้ประสานงานกับหน่วยงานที่เกี่ยวข้องและให้ข้อมูลที่เป็นความจริงในพื้นที่ ควรมีการจัดสรรงบประมาณในการจัดกิจกรรมรณรงค์การต่อต้านยาเสพติดอย่างเพียงพอ
DOI: 10.14457/lru.res.2022.158
title: ปัจจัยที่ส่งผลต่อคุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรมในองค์การบริหารส่วนตำบล จังหวัดร้อยเอ็ด

description: การศึกษาวิจัยครั้งนี้ มีวัตถุประสงค์ 1) เพื่อศึกษาคุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรม ในองค์การบริหารส่วนตำบล จังหวัดร้อยเอ็ด 2) เพื่อศึกษาปัจจัยที่ส่งผลต่อคุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรม ในองค์การบริหารส่วนตำบล จังหวัดร้อยเอ็ด และ 3) เพื่อศึกษาข้อเสนอแนะเกี่ยวกับปัจจัยที่ส่งผลต่อคุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรม ในองค์การบริหารส่วนตำบล จังหวัดร้อยเอ็ด กลุ่มตัวอย่าง คือ ครูศูนย์พัฒนาเด็กเล็กและพนักงานองค์การบริหารส่วนตำบลสังกัดกองการศึกษา ศาสนา และวัฒนธรรม ในจังหวัดร้อยเอ็ด จำนวน 309 คน โดยการใช้สูตรของทาโร ยามาเน่ เครื่องมือที่ใช้ในการวิจัย ได้แก่ แบบสอบถามมาตราส่วนประมาณค่า สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ความถี่ ส่วนเบี่ยงเบนมาตรฐาน และการวิเคราะห์การถดถอยพหุคูณ ผลการวิจัย พบว่า 1) คุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรม ในองค์การบริหารส่วนตำบล จังหวัดร้อยเอ็ด โดยรวมอยู่ในระดับมาก 2) ปัจจัยที่ส่งผลต่อคุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรม ในองค์การบริหารส่วนตำบล จังหวัดร้อยเอ็ด ได้แก่ แรงจูงใจใฝ่สัมฤทธิ์ในการทำงาน การได้รับการเรียนรู้และพัฒนาอย่างต่อเนื่อง วัฒนธรรมองค์การ อุดมการณ์และวิสัยทัศน์ สามารถร่วมกันทำนายได้ ร้อยละ 81.10 อย่างมีนัยสำคัญทางสถิติที่ระดับ .05 และ 3) ข้อเสนอแนะเกี่ยวกับปัจจัยที่ส่งผลต่อคุณลักษณะที่พึงประสงค์ของผู้อำนวยการกองการศึกษา ศาสนา และวัฒนธรรม ในองค์การบริหารส่วนตำบล จังหวัดร้อยเอ็ด ควรเป็นผู้ที่ถ่ายทอดประสบการณ์และการทำงานให้แก่ผู้ใต้บังคับบัญชาได้เป็นอย่างดี สามารถให้คำปรึกษาเมื่อเกิดปัญหาได้ ควรมีการพัฒนาคนเองอย่างต่อเนื่อง ติดตามข้อมูลข่าวสารที่ทันสมัย เรียนรู้การเปลี่ยนแปลงทางสังคม วัฒนธรรม และพัฒนาการใช้เทคโนโลยีสมัยใหม่ ควรสร้างวัฒนธรรมการทำงานแบบพี่น้อง มีการสอนงานบุคลากร ตลอดจนจัดอบรมให้ความรู้เกี่ยวกับทักษะต่างๆ ควรเป็นตัวอย่างที่ดีในความถูกต้องและยึดผลประโยชน์ของส่วนรวมเป็นที่ตั้ง เพื่อประโยชน์แก่ส่วนราชการและประชาชน
DOI: 10.14457/lru.res.2022.159
title: วัฒนธรรมทางการเมืองของประชาชนในตำบลสะเดียง อำเภอเมือง จังหวัดเพชรบูรณ์

description: การวิจัยครั้งนี้มีวัตถุประสงค์ คือ 1) เพื่อศึกษาวัฒนธรรมทางการเมืองของประชาชนในตำบลสะเดียง อำเภอเมือง จังหวัดเพชรบูรณ์ 2) เพื่อศึกษาปัจจัยที่มีผลต่อวัฒนธรรมทางการเมืองของประชาชนในตำบลสะเดียง อำเภอเมือง จังหวัดเพชรบูรณ์ และ 3) เพื่อศึกษาแนวทางการส่งเสริมวัฒนธรรมทางการเมืองของประชาชนในตำบลสะเดียง อำเภอเมือง จังหวัดเพชรบูรณ์ เป็นการวิจัยเชิงปริมาณ และการวิจัยเชิงคุณภาพ กลุ่มตัวอย่างของการวิจัยเชิงปริมาณ จำนวน 394 คน โดยการสุ่มตัวอย่างแบบผสม และกลุ่มตัวอย่างของการวิจัยเชิงคุณภาพ จำนวน 13 คน โดยการสุ่มตัวอย่างแบบเจาะจง เครื่องมือที่ใช้ในการวิจัยเชิงปริมาณ คือ แบบสอบถาม วิเคราะห์ข้อมูลด้วยค่าความถี่ ค่าร้อยละ ค่าเฉลี่ย และค่าเบี่ยงเบนมาตรฐาน และเครื่องมือที่ใช้ในการวิจัยเชิงคุณภาพ คือ แบบสัมภาษณ์ร่วมกับการบันทึกภาคสนาม และการสังเกต ผลการวิจัยพบว่า 1) วัฒนธรรมทางการเมืองของประชาชนเป็นแบบไพร่ฟ้าที่ทุกคนรับรู้ข่าวสารทางการเมือง แต่ไม่สนใจเข้าร่วม มีเพียงส่วนน้อยที่จะเข้าร่วม 2) ปัจจัยที่มีผลต่อวัฒนธรรมทางการเมืองของประชาชน คือ ครอบครัว เพื่อน การศึกษา สื่อมวลชน สภาพแวดล้อมทางสังคม อาชีพ เศรษฐกิจ รายได้ ศาสนา และตัวผู้นำ 3) แนวทางการส่งเสริมวัฒนธรรมทางการเมืองของประชาชน คือ การส่งเสริมให้ประชาชนเข้ามามีส่วนร่วมในทุกกิจกรรมทางการเมืองมากยิ่งขึ้น โดยใช้สื่อทุกแขนงเพิ่มช่องทางในการรับรู้ให้ได้มากที่สุดตามยุคตามสมัย
DOI: 10.14457/lru.res.2022.160
title: ศึกษารูปแบบในการจัดการศึกษาระบบทวิภาคี โรงเรียนเทคนิค-วิชาชีพแบบผสมน้ำบาก แขวงหลวงพระบาง สปป.ลาว

description: การวิจัยครั้งนี้มีวัตถุประสงค์ เพื่อศึกษาความเหมาะสม และความเป็นไปได้ของรูปแบบในการจัดการ ศึกษาระบบทวิภาคี ของสาขาวิชาช่างยนต์ โรงเรียนเทคนิค-วีชาชีพแบบผสมน้ำบาก แขวงหลวงพระบาง สปป.ลาว กลุ่มตัวอย่างในการวิจัยโดยการสัมภาษณ์ผู้บริหารสถานศึกษา ผู้บริหารสถานประกอบการ และ ครู จำนวน 14 คน เครื่องมือที่ใช้ในการวิจัยเป็นแบบสัมภาษณ์เพื่อเก็บข้อมูล ประกอบด้วย ความคิดเห็นเกี่ยวกับความเหมาะสม และ ความเป็นไปได้ของรูปแบบในการจัดการเรียนการสอนระบบทวิภาคี สาขาวิชาช่างยนต์ ใน 3 ด้านที่ผู้วิจัยสร้างขึ้น จากนั้นได้ทำการวิเคราะห์ข้อมูลด้วยสถิติค่าร้อยละ ค่าเฉลี่ย และ ค่าเบี่ยงเบนมาตรฐาน ผลการวิจัย พบว่า ความเหมาะสมและความเป็นไปได้ของรูปแบบการจัดการเรียนการสอนระบบทวิภาคี สาขาวิชาช่างยนต์ โรงเรียนเทคนิค-วีชาชีพแบบผสมน้ำบาก แขวงหลวงพระบาง สปป.ลาว ที่ผู้วิจัยสร้างขึ้น ในด้านองค์ประกอบ และหน้าที่ ด้านขั้นตอนในการจัดการเรียนการสอนระบบทวิภาคี และด้านรูปแบบ (Model) การจัดการเรียนการสอนแบบทวิภาคี ในภาพรวมของแต่ละด้าน พบว่ามีความเหมาะสมและความเป็นไปได้อยู่ในระดับมากและ เมื่อพิจารณารายการย่อยของทั้ง 3 ด้าน พบว่า มีความเป็นไปได้อยู่ในระดับมากเช่นกัน
DOI: 10.14457/lru.res.2022.161
title: สภาพการปัญหา และแนวทางการแก้ปัญหาการจัดการเรียนการสอนภายใต้สถานการณ์แพร่ระบาดของไวรัส (COVID-19) โรงเรียนเทคนิควิชาชีพแบบผสมน้ำบาก แขวงหลวงพระบาง สปป.ลาว

description: บทความนี้มีวัตถุประสงค์เพื่อศึกษาสภาพและปัญหาการจัดการเรียนการสอนภายใต้สถานการณ์การแพร่ระบาดของไวรัส (COVID-19) ที่โรงเรียนเทคนิควิชาชีพแบบผสมน้ำบาก แขวงหลวงพระบาง สปป.ลาว กลุ่มตัวอย่าง ได้แก่ ครูผู้สอน นักเรียนและผู้ปกครองนักเรียนที่อาศัยในเขตพื้นที่เมืองน้ำบาก แขวงหลวงพระบาง สปป.ลาว จำนวน 330 คน โดยจำแนกเป็น ครู จำนวน 150 คน นักเรียน จำนวน 150 คน และ ผู้ปกครอง จำนวน 150 คน เครื่องมือที่ใช้ในการวิจัย มีจำนวน 3 ฉบับคือ 1) สอบถามสภาพปัญหาการจัดการเรียนการสอนของครู 2) สอบถามสภาพปัญหาการเรียนของนักเรียน 3) สอบถามสภาพปัญหาทางด้านการเงิน อุปกรณ์การส่งเสริมของผู้ปกครองนักเรียน วิธีการวิจัยนี้เป็นการวิจัยเชิงสำรวจวิเคราะห์ข้อมูลโดยใช้สถิติเชิงพรรณนา ผลการศึกษาพบว่า 1) จากปัญหาที่พบในการจัดการสอนช่วงการแพร่ระบาดของเชื้อไวรัสโควิด-19 พบว่าครูผู้มีความสามารถในการจัดการเรียนการสอนแบบออนไลน์มีจำนวนน้อย 2) นักเรียนส่วนใหญ่ยังขาดแคลนอุปกรณ์เครื่องมืออิเล็กทรอนิกส์ที่ใช้สำหรับการเรียนออนไลน์ 3) ปัญหาถูกพบมากที่สุด คือ ปัญหาทางด้านการเงินและสัญญาณอินเทอร์เน็ต เพราะนักเรียนส่วนใหญ่มาจากถิ่นทุรกันดารและมีฐานะครอบครัวที่ยากจน
DOI: 10.14457/lru.res.2022.162
title: สิทธิมนุษยชนกับการใช้อำนาจในสถานการณ์ฉุกเฉินของรัฐบาลพลเอกประยุทธ์ จันทร์โอชา พ.ศ. 2563 ศึกษากรณีเรื่อง Covid-19 ของประชาชนในตำบลกันจุ อำเภอบึงสามพัน จังหวัดเพชรบูรณ์

description: การวิจัยนี้มีวัตถุประสงค์เพื่อ 1) ศึกษาความรู้ความเข้าใจเกี่ยวกับสิทธิมนุษยชนของประชาชนในตำบลกันจุ อำเภอบึงสามพัน จังหวัดเพชรบูรณ์ 2) ศึกษาสิทธิมนุษยชนกับการใช้อำนาจในสถานการณ์ฉุกเฉินของรัฐบาลพลเอกประยุทธ์ จันทร์โอชา พ.ศ.2563 ศึกษากรณีเรื่อง Covid-19 ของประชาชนในตำบลกันจุ อำเภอบึงสามพัน จังหวัดเพชรบูรณ์ (3) ศึกษาปัญหาและอุปสรรคเกี่ยวกับสิทธิมนุษยชนกับการใช้อำนาจในสถานการณ์ฉุกเฉินของรัฐบาลพลเอกประยุทธ์ จันทร์โอชา พ.ศ.2563 ศึกษากรณีเรื่อง Covid-19 ของประชาชนในตำบลกันจุ อำเภอบึงสามพัน จังหวัดเพชรบูรณ์ และ (4) ศึกษาแนวทางแก้ไขปัญหาและอุปสรรคเกี่ยวกับสิทธิมนุษยชนกับการใช้อำนาจในสถานการณ์ฉุกเฉินของรัฐบาลพลเอกประยุทธ์ จันทร์โอชา พ.ศ.2563 ศึกษากรณีเรื่อง Covid-19 ของประชาชนในตำบลกันจุ อำเภอบึงสามพัน จังหวัดเพชรบูรณ์ เป็นการวิจัยเชิงพรรณนาแบบผสมระหว่างวิจัยเชิงคุณภาพ กับการวิจัยเชิงปริมาณ อาศัยข้อมูลจากเอกสาร จากการสัมภาษณ์ และแบบสอบถามประชากรกลุ่มเป้าหมาย การวิจัยเชิงคุณภาพนอกจากข้อมูลทางเอกสารแล้วได้ข้อมูลจากการสัมภาษณ์ตัวแทนคณะกรรมการควบคุมโรคติดต่อระดับจังหวัด ตัวแทนภาครัฐในอำเภอบึงสามพัน และตัวแทนภาคประชาชน จำนวน 3 คน และตัวแทนผู้ติดเชื้อโควิด-19 ที่หายแล้ว จำนวน 3 คน ส่วนการวิจัยเชิงปริมาณได้ข้อมูลจากการตอบแบบสอบถามประชากรกลุ่มเป้าหมายประชาชนในเขตตำบลกันจุ อำเภอบึงสามพัน จังหวัดเพชรบูรณ์ จำนวน 13,114 คน สุ่มตัวอย่างได้ 388 คน เก็บรวบรวมข้อมูลทั้งหมดนำมาวิเคราะห์เนื้อหาความถี่ทางสถิติและความแปรปรวน สรุปผล และข้อเสนอแนะ ผลการศึกษาเชิงคุณภาพ พบว่า 1) ด้านความรู้ความเข้าใจเกี่ยวกับสิทธิมนุษยชนของประชาชนในตำบลกันจุ อำเภอบึงสามพัน จังหวัดเพชรบูรณ์ พบว่า อยู่ในระดับปานกลาง 2) ด้านสิทธิมนุษยชนกับการใช้อำนาจในสถานการณ์ฉุกเฉินของรัฐบาลพลเอกประยุทธ์ จันทร์โอชา พ.ศ. 2563 อยู่ในระดับปานกลาง 3) ด้านปัญหาและอุปสรรคเกี่ยวกับสิทธิมนุษยชนกับการใช้อำนาจในสถานการณ์ฉุกเฉินสิทธิมนุษยชนของรัฐบาลพลเอกประยุทธ์ จันทร์โอชา พ.ศ. 2563 อยู่ในระดับมาก 4) ด้านแนวทางแก้ไขปัญหาและอุปสรรคเกี่ยวกับสิทธิมนุษยชนกับการใช้อำนาจในสถานการณ์ฉุกเฉินสิทธิมนุษยชนของรัฐบาลพลเอกประยุทธ์ จันทร์โอชา พ.ศ. 2563 อยู่ในระดับปานกลาง ผลการศึกษาเชิงปริมาณ พบว่า 1) ตัวแปรเกี่ยวกับอาชีพมีผลต่อความรู้ความเข้าใจเกี่ยวกับสิทธิมนุษยชนที่แตกต่างกัน 2) เพศที่ต่างกันไม่มีผลต่อความรู้ความเข้าใจเกี่ยวกับสิทธิมนุษยชน 3) อายุที่แตกต่างกัน ไม่มีผลต่อความรู้ความเข้าใจเกี่ยวกับสิทธิมนุษยชน ข้อเสนอแนะ คือ ควรจัดให้มีการรณรงค์เผยแพร่ความรู้ความเข้าใจเรื่องสิทธิมนุษยชนกับการใช้อำนาจในสถานการณ์ฉุกเฉิน และควรจัดให้มีการเสวนาเพื่อเพิ่มความรู้ทางด้านสิทธิมนุษยชนกับการใช้อำนาจในสถานการณ์ฉุกเฉิน
DOI: 10.14457/lru.res.2022.163
title: แนวทางการเพิ่มรายได้ค่าธรรมเนียมและบริการของธนาคารออมสินภาค 4

description: การศึกษาเรื่อง แนวทางการเพิ่มรายได้ค่าธรรมเนียมและบริการ ของธนาคารออมสินภาค 4 มีวัตถุประสงค์เพื่อศึกษาแนวทางการเพิ่มรายได้ค่าธรรมเนียมและบริการ ของธนาคารออมสินภาค 4 เนื่องจากรายได้ค่าธรรมเนียมและบริการของธนาคารออมสินภาค 4 ไม่เป็นไปตามเป้าหมายที่กำหนด โดยเฉพาะรายได้ค่าธรรมเนียมสินเชื่อ และรายได้ค่าธรรมเนียมอื่นๆ มีแนวโน้มลดลงอย่างต่อเนื่อง ซึ่งอาจส่งผลต่อผลประกอบการของธนาคารออมสินได้ การศึกษาค้นคว้าอิสระในครั้งนี้ เป็นการวิจัยเชิงปริมาณ กับลูกค้าธนาคารออมสินภาค 4 ซึ่งประกอบด้วยประชากรที่อยู่ในจังหวัดสมุทรสาคร สมุทรสงคราม ราชบุรี เพชรบุรี และ ประจวบคีรีขันธ์จำนวน 400 คน และการวิจัยเชิงคุณภาพ ดำเนินการสัมภาษณ์เชิงลึกแบบกึ่งโครงสร้าง (Semi-structured Interview) กับผู้บริหารและพนักงานของธนาคารออมสินภาค 4 จังหวัดละ 1 คน ผลการศึกษา พบว่าสาเหตุต่อปัญหายอดรายได้ค่าธรรมเนียมและบริการที่ธนาคารออมสินภาค 4 คือ 1) ปัญหาจากปัจจัยภายนอก 2) ปัญหาจากปัจจัยภายใน 3) ปัญหาจากปัจจัยส่วนบุคคล โดยเสนอแนวทางเลือกที่เหมาะสมในการนำไปปฏิบัติ คือ จัดอบรมพัฒนาบุคคลากร ให้มีความรู้ความเข้าใจ ในผลิตภัณฑ์ ทำให้พนักงานตระหนักถึงความสำคัญในการนำเสนอผลิตภัณฑ์ รวมถึงเพิ่มความสามารถในการนำเสนอผลิตภัณฑ์ จะเป็นสิ่งที่ช่วยกระตุ้น และเพิ่มยอดขายของสาขา ทำให้ค่าธรรมเนียมและบริการของสาขาเพิ่มมากขึ้นได้